**Cuprind lumea ta**

*Emaanastasia*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Cuprind lumea ta

Cuprind lumea ta, o părere,

Că vina-i eternă în lut

Când stele se sparg în cădere

Și slova tăcerii ascult.

Sărut la atingeri ființa

Cu dorul acela de noi

Și sufletu-mi arde credința

Când viața se scurge în ploi.

Dar timpul rămâne de veghe

El crește-ntr-o zi ca-ntr-un an

Și rupe a mărilor leghe

În noaptea de vise ce-o am.

Iubirea-i ca marea albastră,

Iar noi suntem soarele-arzând,

Dar inima vieții sihastră

E-un veșnic de zile trecând.

Pe aripi de fluturi ne saltă

Din marea tăcerii-n blestem

Clepsidra durerii ni-i haltă

Și stăm între lumi câte vrem.

Cuprind trupul tău de lumină,

Acolo veghează Isus

Da-n lut rămâne de vină

Secunda ce-n timp a apus.